EELNÕU

NARVA  LINNAVALITSUS

K O R R A L D U S

Narva						                       .11.2022   nr _____


Linnavara tasuta kasutusse andmine
(MTÜ Loomade Hoiupaik)

	
1. Asjaolud ja menetluse käik

Septembris 2022. a korraldas Narva Linnavalitsuse Linnamajandusamet väljakuulutamiseta läbirääkimistega kontsessioonihankemenetluse „Narva linnas loomade varjupaigateenuste osutaja leidmine“. Korraldatud riigihanke tulemusena sõlmis Narva Linnavalitsuse Linnamajandusamet 04.11.2022 kontsessioonilepingu (edaspidi ka Leping) MTÜ-ga Loomade Hoiupaik, registrikood 80209553. Leping on sõlmitud viieks aastaks. 

[bookmark: _Hlk118789806][bookmark: _Hlk118792348]Lepingu objektiks on Narva linna haldusterritooriumil hulkuvate loomade püüdmine ja varjupaiga teenuse osutamine uues varjupaigas aadressil A. Daumani tänav 30 (katastritunnus 51104:001:0017, üldkasutatav maa 100%). 

Narva Linnavalitsuse Linnamajandusameti bilansis on:
· [bookmark: _Hlk118793094]kinnistu aadressil A. Daumani tänav 30 (katastritunnus 51104:001:0017, üldkasutatav maa 100%), pindalaga 15692,0 m²;
· [bookmark: _Hlk118793119][bookmark: _Hlk118791679]loomade varjupaiga hoone aadressil A. Daumani tänav 30 (katastritunnus 51104:001:0017, üldkasutatav maa 100%), pindalaga 378 m², ehitisregistri kood  121344436) ning varjupaigas ja kinnistul olevat inventariga;
· [bookmark: _Hlk118793152]koerte jalutusväljak aadressil A. Daumani tänav 30, ehitisregistri kood 221381852, pindalaga 1500 m²;

Vastavalt Lepingu tingimustele MTÜ Loomade Hoiupaik võib tasuta kasutada nimetatud kinnistut ja selle olulisteks osadeks olevaid ehitisi ja rajatisi ning inventari loomade varjupaiga teenuse osutamiseks või teiste loomade pidamisega, hoolitsemisega jne seotud teenuste osutamiseks oma nimel, sh kasu saamise eesmärgil.

Ülaltoodut arvestades on olemas eeldused selleks, et ülalnimetatud vara on vaja anda viieks aastaks (60 kuud arvates kontsessioonilepingu sõlmimise päevast) tasuta kasutusse MTÜ-le Loomade Hoiupaik.

2. Õiguslikud alused 

Kohaliku omavalitsuse korralduse seaduse § 22 lg 1 p 6 alusel võttis Narva Linnavolikogu 17.03.2005. a määrusega nr 14 vastu „Linnavara kasutusse andmise korra” (edaspidi Kord).

Korra § 5 lg 1 p 2 kohaselt otsustuse linnavara kasutusse andmise kohta võtab vastu linnavalitsus kinnisasja kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra § 5¹ lg 1 p 2 kohaselt juhul, kui teisele isikule kasutusse antav linnavara koosneb mitmest asjast, mille suhtes kehtib erinev otsustamise kord vastavalt Korra §-le 5, kuid kõik üleantava linnavara koosseisu kuuluvad asjad on omavahel seotud majandusliku otstarbega ja kasutusse andmise eesmärgiga või nad on peaasja olulised osad või päraldised, võetakse otsustus sellise linnavara teisele isikule kasutusse andmise kohta vastu lähtuvalt sellest, milline asi on peaasi ja nimelt: kinnisasja kasutusse andmisel koos selle oluliste osadega ja päraldistega: linnavalitsus – kasutusse andmisel tähtajaks kuni 25 (kakskümmend viis) aastat või määramata ajaks.

Tsiviilseadustiku üldosa seaduse § 54 lg 1 kohaselt kinnisasja olulised osad on sellega püsivalt ühendatud asjad, nagu ehitised, kasvav mets, muud taimed ja koristamata vili.

Korra § 7 lg 2 p 5 kohaselt võib Linnavalitsuse korraldusega linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult mittetulundusühingutele.

3. Otsus

[bookmark: _Hlk118790799]3.1.	Anda MTÜ-le Loomade Hoiupaik, registrikood 80209553, viieks aastaks (60 kuud arvates kontsessioonilepingu sõlmimise päevast) tasuta kasutusse:
3.1.1.	kinnistu aadressil A. Daumani tänav 30 (katastritunnus 51104:001:0017, üldkasutatav maa 100%), pindalaga 15692,0 m²;
3.1.2.	loomade varjupaiga hoone aadressil A. Daumani tänav 30 (katastritunnus 51104:001:0017, üldkasutatav maa 100%), pindalaga 378 m², ehitisregistri kood 121344436) ning varjupaigas ja kinnistul olevat inventariga;
3.1.3.	koerte jalutusväljak aadressil A. Daumani tänav 30, ehitisregistri kood 221381852, pindalaga 1500 m².

3.2.	MTÜ Loomade Hoiupaik on kohustatud:
3.2.1.	kasutama lepingust tulenevate ülesannete täitmiseks temale tasuta kasutusse antud kinnistut asukohaga A. Daumani tn 30, Narva, kinnistu olulise osana olevat varjupaiga hoonet ja rajatisi ning varjupaigas ja kinnistul olevat inventari sihipäraselt, heaperemehelikult ning kooskõlas kehtivate õigusaktidega, sh kehtiva Narva linnavara kasutusse andmise korraga;
3.2.2.	tagama otsuse punktis 3.2.1 nimetatud territooriumi heakorra, mis sisaldab territooriumi igapäevast koristamist;
3.2.3.	teostama jooksvat remonti, vahetada kahjustatud ehitiste elemendid ja inventari oma kulul;  
3.2.4.	tagama isikutele koos nende koertega avaliku juurdepääsu kinnistul asukohaga A. Daumani tn 30, Narva rajatud koerte jalutusväljakule igapäevaselt alates kella 06.00 kuni kella 21.00.

3.3.	Teha korraldus teatavaks MTÜ-le Loomade Hoiupaik, registrikood 80209553.

4. Rakendussätted

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

